钦定古今图书集成/历象汇编/历法典/第109卷 > 《周礼订义》 > 地官
## 钦定古今图书集成/历象汇编/历法典/第109卷 > 《周礼订义》 > 地官

《保氏》：“掌谏王恶，而养国子以道，乃教之六艺：一曰五
礼，二曰六乐，三曰五射，四曰五驭，五曰六书，六曰九
数。”

〈注〉郑司农曰：“九数，方田、粟米差分少广、商功、均输、方程，赢不足旁要，今有重差、夕桀句股。”贾氏曰：“皆依《九章算术》而言。云今有重差夕桀句股者，此汉法增之。”